A crescut cu 71% numărul cazurilor de COVID-19. Aerul condiționat și sezonul de vacanțe ajută coronavirusul
La nivel global, în ultima vreme, s-a înregistrat o creștere a numărului de cazuri de COVID-19. În țara noastră, 3.446 de cazuri noi de infectare cu SARS-CoV-2 și 9 decese cauzate de boală s-au înregistrat în ultima săptămână în România, în creștere cu 71% comparativ cu săptămâna precedentă, arată datele Institutului Național de Sănătate Publică, citate de Agerpres. În fiecare lună iulie din ultimii patru ani, epidemiologii de la Centrul American pentru Controlul și Prevenirea Bolilor (CDC) au observat o creștere bruscă a cazurilor de COVID-19 și a spitalizărilor, fenomen denumit „valul de vară”.